Det var Hobro Syheus, der torsdag via SSP gjorde Nordjyllands Politi opmærksom på tilfældet med den 13-årige. - Det betyder, at det farlige stof er i området. Vi må på det kraftiske advarer de unge og ikke mindre deres forældre om, at det her ikke er noget man eksperimenterer med, siger vicepolitikommissær Jens Chr. Flensborg, Nordjyllands Politi i Hobro. Uvist hvor de tkommer fra Episoden med den 13-årige fandt sted tirsdag aften i en landsby nær Hobro. Han sad sammen med en jævnaldrende dreng, da han indtog Fantasy. Da han blev dårlig og senere besvimede fik kammeraten med hjælp fra sin mor alarmeret en ambulance, der bragte ham til Hobro Sygehus. På jagt efter leverandøren Først torsdag stod det klart, at der var tale om stoffet Fantasy. Også drengens skole er blevet advaret om, at stoffet åbenbart er i omløb blandt de unge. - Vi vil naturligvis prøve at finde ud af, hvor stoffet kommer fra, siger Jens Chr. Flensborg til TV2/NORD.
13-årig til behandling efter at have fået stoffet - Politiet advarer kraftigt unge og forældre